5 kandelare met ’n verskil | SARIE
5 kandelare met ’n verskil	deur Anita Rossouw and Lounette Fourie
Daar is net iets aan lig wat teen kristal weerkaats en dit lewe gee. Dit gee dadelik ’n ander dimensie aan ’n vertrek. ’n Tradisionele kristalkandelaar kan ook ’n nuwe gedaante kry met ’n paar byvoegings, of kies iets onkonvensioneels soos ’n kandelaarplakker.
1. Kandelaar met bokhorings en porseleinskerwe
In die kookskool/restaurant African Relish in Prins Albert hang ’n kunstig versierde kandelaar deur die binneversierder en sjef Jacques Erasmus. Hy het witgeverfde bokhorings, takkies en blou porseleinskerwe, eie aan die omgewing, aan ’n tradisionele kristalkandelaar gehang.
2. Kristal, skulpe en glas
Lise Manley van Sugarshack op Paternoster het die kroonkandelaar met skulpe, bottels, ’n koppie of twee, lepels en vurke versier. Sommige hang aan lint en ander aan vislyn.
3. Kandelaarplakker ’n Vinielplakker in die vorm van ’n kristalkandelaar-silhoeët lyk treffend teen ’n gekleurde muur. Dis baie maklik om te plak as jy die aanwysings van die verskaffer noukeurig volg. As jy moeg word daarvoor, kan jy dit aftrek sonder om die muur te beskadig. Dit is bestelbaar by De Waal Art.
4. Skulpe-kandelaar (R6 995), Weylandts
5. Moderne kristalkandelaar (R3 995,99), The Lightning Warehouse. FOTO The Lightning Warehouse
Nie net vir die voëls nie